Document ID: 31996D0595

Id-Deċiżjoni tal-Kummissjoni
tat-30 April 1994
li temenda d-Deċiżjoni tal-Kummissjoni 93/402/KEE dwar il-kondizzjonijiet tas-saħħa ta’ l-annimali u ċ-ċertifikazzjoni veterinarja għall-importazzjoni ta’ laħam frisk minn pajjiżi ta’ l-Amerika t’isfel
(Test b’relevanza għaż-ŻEE)
(96/595/KE)
IL-KUMMISSJONI TAL-KOMUNITAJIET EWROPEJ,
Wara li kkunsidra it-Trattat li jistabilixxi l-Komunità Ewropea,
Wara li kkunsidra d-Direttiva tal-Kunsill 72/462/KEE tat-12 Diċembru 1972, dwar saħħa u problemi ta’ spezzjonijiet veterinarji meta jiġu importati annimali bovini, annimali ovini u kaprini u majjal u laħam frisk jew prodotti tal-laħam minn pajjiżi terzi [1], kif ġie l-aħħar emendat l-Att ta’ Sħubija ta’ l-Awstrija, tal-Finlandja u ta’ l-Isvezja, u speċjalment l-Artikoli 14, 15 u 16,
Billi l-kondizzjonijiet tas-saħħa ta’ l-annimali u ċ-ċertifikazzjoni veterinarja għall- importazzjonijiet ta’ laħam frisk mil Kolombja, Paragwaj, Urugwaj, Brażil, Ċili u Arġentina huma stabbiliti mid-Deċiżjoni tal-Kummissjoni 93/402/KEE [2], kif ġew emendati l-aħħar minn Deċiżjoni tal-Kunsill 95/443/KEE [3];
Billi kondizzjonijiet tas-saħħa aktar stretti ġew stabbiliti għall-intestini ta’ l-annimali destinati għall-konsum mill-bniedem u l-industrija ta’ l-ikel ta’ l-annimali domestiċi; billi, fid-dawl ta’ l-esperjenza, jidher xieraq li jiġi rinforzat il-kontroll ta’ dawk il-prodotti billi fiċ-ċertifikat tas-saħħa jiġi indikat l-isem u l-indirizz ta’ l-istabbiliment li qed jipproċessa fejn ser issir it-trattament bis-sħana;
Billi l-awtoritajiet tal-Brażil talbu lill-Kummissjoni biex tinkludi parti mis-Stat ta’ Mato Grasso fit-territorji tal-Brażil mil-liema l-Istati Membri jawtorizzaw l-importazzjonijiet ta’ laħam frisk bla għadam;
Billi spezzjoni fuq il-post magħmula mill-Kummissjoni f’Ġunju 1996 sabet li s-sitwazzjoni tas-saħħa ta’ l-annimali, is-servizzi veterinarji u l-programm ta’ kontroll tal-marda tas-saqajn u tal-ħalq huma sodisfaċenti f’din il-parti ta’ Mato Grosso; billi jidher xieraq li din il-parti ta’ Mato Grosso tiġi inkluża fost ir-reġjuni tal-Brażil minn liema Stati Membri jawtoriżżaw l-importazzjonijiet ta’ laħam frisk tal-bovini bla għadam;
Billi l-awtoritajiet veterinarji tal-Brażil u ta’ Mato Grasso pprovdew il-garanzijji neċessarji;
Billi l-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-ANNESS I ta’ Deċiżjoni 93/402/KEE huwa mibdul b’L-Anness I ta’ din id-Deċiżjoni. L-Anness III, Parti 1, ta’ Deċiżjoni 93/402/KEE huwa mibdul b’L-Anness II tagħha.
Artikolu 2
(a) L-Istati Membri jawtorizzaw, għal 60 ġurnata wara d-data ta’ notifikazzjoni ta’ din id-Deċiżjoni lil l-Istati Membri, importazzjonijiet ta’ laħam frisk mil Brażil manufatturat u ċċertifikat skond il-kondizzjonijiet stabbiliti f’Deċiżjoni 93/402/KEE qabel id-dħul fis-seħħ ta’ din id-Deċiżjoni.
(b) L-Istati Membri jawtorizzaw, għal 60 ġurnata wara d-data ta’ notifikazzjoni ta’ din id-Deċiżjoni lil l-Istati Membri, importazzjonijiet ta’ intestini ta’ l-annimali għal manufattura prodotti tal-laħam trattati bis-sħana mill-Kolombja, l-Paragwaj, l-Urugwaj, l-Brażil, iċ-Ċili u l-Arġentina prodotti u ċertifikati skond il-kondizzjonijiet stabbiliti f’Deċiżjoni 93/402/KEE qabel id-dħul fis-seħħ ta’ din id-Deċiżjoni.
Artikolu 3
Din id-Deċiżjoni għandha tapplika mill-10 ġurnata wara n-notifikazzjoni tagħha lill-Istati Membri.
Artikolu 4
Din id-Deċiżjoni hija ndirizzata lill-Istati Membri.
Magħmula fi Brussel, 30 Settembru 1996.

Labels: 0
3
17
18